 **บันทึกข้อความ**

**ส่วนราชการ** สน.คท. (กง.คร.) โทร. ๐-๒๒๔๑-๙๐๐๐ ต่อ ๑๔26

**ที่** มท ๐๘๐๘.๓/ **วันที่**  มกราคม ๒๕๖๕

**เรื่อง**  แจ้งการโอนเงินรายได้ส่วนท้องถิ่นที่จัดเก็บควบคู่กับภาษีธุรกิจเฉพาะให้องค์กรปกครองส่วนท้องถิ่น

เรียน อสถ.

**1.** **ข้อเท็จจริง**

กรมสรรพากรได้มีหนังสือ ด่วนที่สุด ที่ กค ๐๗๐๕/97 ลงวันที่ 7 มกราคม ๒๕๖5   
แจ้งการโอนเงินรายได้ส่วนท้องถิ่นที่จัดเก็บควบคู่กับภาษีธุรกิจเฉพาะของผู้ประกอบการที่อยู่ในจังหวัด  
นอกเขตกรุงเทพมหานคร (กรณียื่นแบบแสดงรายการภาษีธุรกิจเฉพาะผ่านเครือข่ายอินเทอร์เน็ต)   
ให้แก่องค์กรปกครองส่วนท้องถิ่น ประจำเดือนภาษีพฤศจิกายน 2564 จำนวน 15,958,687.61 บาท   
(สิบห้าล้านเก้าแสนห้าหมื่นแปดพันหกร้อยแปดสิบเจ็ดบาทหกสิบเอ็ดสตางค์) ในระบบ GFMIS ประเภทเอกสาร RL เข้าบัญชีสำนักงานส่งเสริมการปกครองท้องถิ่นจังหวัด ชื่อบัญชีเงินฝากภาษีธุรกิจเฉพาะเพื่อองค์กรปกครองส่วนท้องถิ่น   
รหัสบัญชีย่อย 10933 เรียบร้อยแล้ว โดยการโอนเงินรายได้ดังกล่าว เป็นไปตามหลักเกณฑ์ที่คณะกรรมการการกระจายอำนาจให้แก่องค์กรปกครองส่วนท้องถิ่นกำหนด **(เอกสารแนบ 1)**

1. **ข้อกฎหมาย**

ประกาศคณะกรรมการการกระจายอำนาจให้แก่องค์กรปกครองส่วนท้องถิ่น เรื่อง หลักเกณฑ์  
การจัดสรรเงินภาษีธุรกิจเฉพาะให้แก่องค์กรปกครองส่วนท้องถิ่น ลงวันที่ 23 กันยายน ๒๕64 **(เอกสารแนบ 2)**

ข้อ 1 เงินภาษีธุรกิจเฉพาะที่กรมสรรพากรจัดเก็บเพิ่มให้แก่องค์กรปกครองส่วนท้องถิ่นตามกฎหมายว่าด้วยรายได้เทศบาล กฎหมายว่าด้วยสภาตำบลและองค์การบริหารส่วนตำบล กฎหมาย  
ว่าด้วยระเบียบบริหารราชการเมืองพัทยา และกฎหมายว่าด้วยระเบียบบริหารราชการกรุงเทพมหานคร  
ที่จัดเก็บได้ในเขตจังหวัดใด หรือเมืองพัทยา หรือกรุงเทพมหานคร ให้ส่งมอบให้จังหวัดนั้น หรือเมืองพัทยา  
หรือกรุงเทพมหานคร

ข้อ 2 การจัดสรรเงินภาษีธุรกิจเฉพาะให้แก่องค์กรปกครองส่วนท้องถิ่นในจังหวัด   
ให้จัดสรรให้แก่เทศบาล และองค์การบริหารส่วนตำบล ตามสัดส่วนของจำนวนประชากรของเทศบาล  
และองค์การบริหารส่วนตำบลแต่ละแห่ง

ข้อ 3 การจัดสรรเงินภาษีธุรกิจเฉพาะตามข้อ 1 และข้อ 2 ให้จัดสรรเป็นรายเดือน   
หากเดือนใด ไม่สามารถจัดสรรได้ให้นำเงินไปรวมกับเงินที่จะจัดสรรในเดือนถัดไป

ข้อ 4 หลักเกณฑ์การจัดสรรเงินภาษีธุรกิจเฉพาะตามประกาศนี้ ให้ใช้ตั้งแต่  
ปีงบประมาณ พ.ศ. 2565 เป็นต้นไป จนกว่าจะมีการเปลี่ยนแปลงหลักเกณฑ์การจัดสรร

1. **ข้อพิจารณา**

สน.คท. พิจารณาแล้วเห็นควรแจ้งให้จังหวัด ทราบ และดำเนินการจัดสรรเงินภาษีธุรกิจเฉพาะให้แก่องค์กรปกครองส่วนท้องถิ่นต่อไป

**๔.** **ข้อเสนอ**

จึงเรียนมาเพื่อโปรดพิจารณา หากเห็นชอบโปรดลงนามในหนังสือถึงผู้ว่าราชการจังหวัด ที่เสนอมาพร้อมนี้

ผอ.กง.คร. ........................................

นวช.กค.ชพ. ......................................

หน.ก./ฝ./ง. ......................................

จนท. .....................................

ผู้ประสาน นางสาวลดาวัลย์ อรุณราษฎร์

โทร. 08-0493-9549

(นายชรินทร์ สัจจามั่น)

ผอ.กง.คร. รกท.  
 ผอ.สน.คท.



**-สำเนาคู่ฉบับ-**

|  |  |  |
| --- | --- | --- |
| ที่ มท ๐๘๐๘.๓/ว |  | กรมส่งเสริมการปกครองท้องถิ่น  ถนนนครราชสีมา เขตดุสิต กทม. ๑๐๓๐๐ |

### มกราคม ๒๕๖๕

เรื่อง แจ้งการโอนเงินรายได้ส่วนท้องถิ่นที่จัดเก็บควบคู่กับภาษีธุรกิจเฉพาะให้องค์กรปกครองส่วนท้องถิ่น

เรียน ผู้ว่าราชการจังหวัด (แนบท้าย)

สิ่งที่ส่งมาด้วย สำเนาหนังสือกรมสรรพากร ด่วนที่สุด ที่ กค ๐๗๐๕/97 ลงวันที่ 7 มกราคม ๒๕๖5

ด้วยกรมส่งเสริมการปกครองท้องถิ่นได้รับแจ้งจากกรมสรรพากรว่า ได้ดำเนินการ  
โอนเงินรายได้ส่วนท้องถิ่นที่จัดเก็บควบคู่กับภาษีธุรกิจเฉพาะของผู้ประกอบการที่อยู่ในจังหวัดนอกเขต  
กรุงเทพมหานคร (กรณียื่นแบบแสดงรายการภาษีธุรกิจเฉพาะผ่านเครือข่ายอินเทอร์เน็ต) ให้แก่องค์กร  
ปกครองส่วนท้องถิ่น ประจำเดือนภาษีพฤศจิกายน 2564 จำนวน จำนวน 15,958,687.61 บาท (สิบห้าล้าน  
เก้าแสนห้าหมื่นแปดพันหกร้อยแปดสิบเจ็ดบาทหกสิบเอ็ดสตางค์) ในระบบ GFMIS ประเภทเอกสาร RL   
เข้าบัญชีสำนักงานส่งเสริมการปกครองท้องถิ่นจังหวัด ชื่อบัญชีเงินฝากภาษีธุรกิจเฉพาะเพื่อองค์กร  
ปกครองส่วนท้องถิ่น รหัสบัญชีย่อย ๑๐๙๓๓ เรียบร้อยแล้ว จึงขอให้จังหวัดดำเนินการจัดสรรเงินรายได้  
ให้แก่องค์กรปกครองส่วนท้องถิ่นตามประกาศคณะกรรมการการกระจายอำนาจให้แก่องค์กรปกครองส่วนท้องถิ่น   
เรื่อง หลักเกณฑ์การจัดสรรเงินภาษีธุรกิจเฉพาะให้แก่องค์กรปกครองส่วนท้องถิ่น ลงวันที่ 23 กันยายน ๒๕64   
ซึ่งสามารถดาวน์โหลดได้จาก QR Code ท้ายหนังสือนี้

จึงเรียนมาเพื่อโปรดพิจารณา

ขอแสดงความนับถือ

(นายประยูร รัตนเสนีย์)

อธิบดีกรมส่งเสริมการปกครองท้องถิ่น

สำนักบริหารการคลังท้องถิ่น

กลุ่มงานนโยบายการคลังและพัฒนารายได้

โทร. ๐ ๒๒๔๑ ๙๐๐๐ ต่อ ๑๔32

โทรสาร ๐ ๒๒๔๑ ๘๘๙๘  
ไปรษณีย์อิเล็กทรอนิกส์ saraban@dla.go.th

ผู้ประสาน นางสาวลดาวัลย์ อรุณราษฎร์

โทร.08-0493-9549



ร.อสถ. .......................................

ผอ.สน.คท. ................................

ผอ.กง.คร. .................................

นวช.กค.ชพ. .............................

หน.ก./ฝ./ง. .............................

จนท. .......................................

ร.อสถ. .......................................

ผอ.สน.คท. ................................

ผอ.กง.คร. .................................

นวช.กค.ชพ. ................................

หน.ก./ฝ./ง. .............................

จนท. .......................................

ร.อสถ. .......................................

ผอ.สน.คท. ................................

ผอ.กง.คร. .................................

นวช.กค.ชพ. .............................

หน.ก./ฝ./ง. .............................

จนท. .......................................